amely létrejött egyrészről a

**Pécsi Tudományegyetem**

székhely: 7622 Pécs, Vasvári Pál u. 4.

adószám: 19308681-2-02

intézményi azonosító: FI 58544

bankszámlaszám: OTP 11731001-23135378

statisztikai számjel: 19308681-8542-563-02

szerződéskötéssel érintett szervezeti egység: Általános Orvostudományi Kar Szak-és Továbbképző Központ

képviseli: Dr. Forrai-Werling Márta igazgató

(továbbiakban: Egyetem)

másrészről

|  |
| --- |
| név:……………………………………………………………………………. |
| anyja neve:…………………………………………………………………. |
| születési hely, idő:……………………………………………………………. |
| lakcím: ……………………………………………………………………….. |

(továbbiakban: költségtérítéses szakképzésben részt vevő személy, Jelölt) között az alulírott helyen és időben, az alábbi feltételekkel:

**Általános rendelkezések**

1. A Felek megállapodnak az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015. (VI.30.) Kormányrendeletben, az egészségügyi felsőfokú szakirányú szakmai képzés részletes szabályairól szóló 16/2010. (IV.15.) EüM rendeletben, valamint az egészségügyi felsőfokú szakirányú szakképesítés megszerzéséről szóló 22/2012. (IX.14.) EMMI rendeletben (a továbbiakban: jogszabályok) foglaltak szerint a

***felnőtt klinikai és mentálhigiéniai szakpszichológus***

szakképesítés megszerzésére irányuló, költségtérítéses szakképzésben történő részvétel feltételeiről az alábbiak szerint.

1. A képzés során az Általános Orvostudományi Kar dékánja képviseli az Egyetemet. A képzés során tanulmányi ás adminisztratív ügyekben az Egyetem Általános Orvostudományi Kar (továbbiakban: ÁOK) Szak- és Továbbképző Központjának igazgatója, az Egyetem Bölcsészet- és Társadalomtudományi Kar (továbbiakban: BTK) dékánja és a Szakképzési Grémium jár el.
2. Az ÁOK grémiumvezetője, valamint a grémiumi megbízott szakképzésért felelős programvezetői közösen biztosítják a klinikai szakpszichológus képzés szervezését, a szükséges adminisztrációs bázist az Egyetem Szak- és Továbbképző Központjának koordinálása mellett.
3. A Szakpszichológus szakképesítést egyetemi vagy mesterképzési szakon megszerzett pszichológia, vagy egészségpszichológia szakképzettséggel rendelkezők szerezhetnek.
4. A szakképzésben jelöltként a szakképzésre az egyetemmel szakképzési jogviszonyt létesített személy vehet részt. A szakképzés kezdő időpontja a szakképzési jogviszony létrejöttének napja. A szakképzési jogviszony a szakképzési megállapodás aláírásának napján jön létre.
5. A Felek jelen megállapodás aláírásával egyidejűleg elfogadják a megállapodás mellékletét képező képzési tervet is. A képzési terv módosítását a jelölt írásban a szakképzésre vonatkozó szabályokban foglaltak szerint kezdeményezheti az ÁOK által kinevezett grémiumvezetőnél.
6. A szakképzés időtartama 48 hónap. A szakképzés ideje alatt a jelölt egészségügyi tevékenységet a képzés során megszerezhető kompetenciák tekintetében szakmai felügyelet alatt végez. A szakképzés képzési programjának teljesítése során a jelölt munkáját közvetlenül a munkáltatója által kijelölt tutor felügyeli, aki folyamatos szakmai segítséget nyújt a jelöltnek az egészségügyi tevékenység végzésében.

**A jelölt jogai és kötelezettségei**

1. A Jelölt köteles részt venni a képzésben, teljesíteni a szakképzési eljárásrend szerint az előírt képzési programot és bemutatni a BTK által meghatározott, a szakképzés megfelelő teljesítését igazoló dokumentumokat. A jelölt a képzési program egyes részeinek befejezésekor – jogszabály vagy az egyetem döntése alapján – részvizsgára kötelezhető.
2. A Jelölt köteles a szakképzési idő alatt minden év augusztus 20-ig – vagy amennyiben változás áll be a munkáltató személyében 8 napon belül – munkáltatói igazolást, és az aktuális befogadó, delegáló nyilatkozatokat benyújtani az Egyetemnek. Új munkáltató esetén a munkáltató 3. számú melléklet szerinti nyilatkozatát is be kell nyújtani.
3. A Jelölt vállalja, hogy az adataiban bekövetkező változásokat 8 napon belül írásban bejelenti a BTK Pszichológia Intézet ügyintézőjének.
4. A szakképzés ideje alatt a Jelölt további jogai és kötelezettségei tekintetében az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015.(VI.30.) Kormányrendeletben (továbbiakban: Korm.rendelet), az egészségügyi felsőfokú szakirányú szakmai képzés részletes szabályairól szóló 16/2010. (IV.15.) EüM rendeletben (továbbiakban: EüM rendelet), valamint az egészségügyi felsőfokú szakirányú szakképesítés megszerzéséről szóló 22/2012. (IX.14.) EMMI rendeletben (továbbiakban: EMMI rendelet) meghatározottak irányadóak.

**Az Egyetem jogai és kötelezettségei**

1. Az Egyetem a Jelölt részére az 1. pont alatt megjelölt szakképzettség megszerzése érdekében elméleti és gyakorlati képzést biztosít.
2. Az Egyetem a Jelölt részére a szakképzés megkezdésekor képzési programot ad, valamint tájékoztatja a szakképzésben való részvétel előírásairól és kötelezettségeiről.
3. A Jelölt részéreelektronikus leckekönyvet tesz hozzáférhetővé, amelyben a részteljesítések rögzítése történik.
4. A szakképzés befejeztével a szakképzési grémium igazolja a szakképzés jogszabálynak megfelelő teljesítését, javaslatot tesz az abszolutórium kiállítására. Az abszolutóriumot az ÁOK Szak-és Továbbképző Központ igazgatója állítja ki. Az abszolutórium kiállításának időpontjában a szakképzési jogviszony megszűnik.
5. A szakképzés ideje alatt az Egyetem további jogai és kötelezettségei tekintetében a Korm.rendeletben, az EüM rendeletben, valamint az EMMI rendeletben meghatározottak irányadóak.

**A megállapodás hatálya**

1. Jelen Megállapodás a Felek általi aláírás napján lép hatályba, és a szakképzés befejezéséig, az abszolutórium kiállításának időpontjáig tart.
2. A Jelölt jelen megállapodást a szakképzés időtartama alatt írásban 30 napos felmondási idővel jogosult felmondani.
3. Az Egyetem a határozott idő lejárta előtt jogosult felmondani a Megállapodást, ha a Jelölttel - magatartása, a képzési program előírásainak, utasításainak a megszegése miatt - az együttműködést a továbbiakban nem tudja fenntartani. Ebben az esetben az Egyetem a Jelöltet a szerződés felmondásáról írásban tájékoztatja. A felmondási idő a tájékoztatás kézhezvételétől számított 30 nap. A Jelölt a felmondás ellen 15 napon belül az ÁOK Szak- és Továbbképző Központ igazgatójához címzett kifogással élhet.
4. Bármelyik fél jogosult a Megállapodástól azonnali hatállyal elállni, ha a másik fél magatartása mások életét, testi épségét veszélyezteti vagy az együttműködés egyéb okból lehetetlenné vált

**Térítési díj**

1. A Megállapodás tárgya szerinti szakképzés díja …………….….,- Ft/félév (azaz …………………………….….. forint), melyet a Jelölt köteles a Pécsi Tudományegyetem Térítési és Juttatási Szabályzat (PTE SZMSZ 6. számú melléklet) rendelkezéseinek megfelelő módon, és határidőben a 120092 PST keret megjelölésével, a Pécsi Tudományegyetem 11731001-23135378 számú bankszámlájára átutalni.

**Egyéb rendelkezések**

1. A Jelölt köteles tájékoztatni az Egyetemet a foglalkoztatására irányuló jogviszonyában bekövetkezett változásról, a változást követő 15 napon belül, továbbá a 30 napot meghaladó fizetés nélküli szabadság igénybevételéről.
2. A felek kötelesek jóhiszeműen együttműködni, vitás kérdéseiket elsősorban tárgyalásos úton megoldani. A felek az egyeztetés eredménytelensége esetén vitás kérdéseikkel az ÁOK Szak- és Továbbképzési Bizottságához fordulhatnak.
3. A jelen Megállapodással nem érintett kérdések tekintetében a Polgári Törvénykönyvről szóló 2013. évi V. törvény, a Korm.rendelet, az EüM rendelet, valamint az EMMI rendelet és az egyéb vonatkozó egészségügyi jogszabályok rendelkezései irányadóak.

*Jelen Megállapodás mellékletei:*

* a Jelölt foglalkoztatási jogviszonyát igazoló dokumentum,
* a jelölt munkaköri leírása,
* a jelölt képzési terve,
* delegáló/befogadó nyilatkozat,
* munkáltatói nyilatkozat

A jelen Megállapodást a felek elolvasták, közösen értelmezték, és mint akaratukkal mindenben megegyezőt jóváhagyólag írják alá. A szakképzési megállapodás 3 eredeti példányban készül melyből a Pécsi Tudományegyetem, a Munkáltató, valamint a Jelölt kap egy-egy szerződést.

Pécs, .………………………..

|  |  |
| --- | --- |
| ……………………………….......Jelölt | ..….……………………………………Dr. Forrai-Werling Mártaigazgató |